BG
3.5.2023 г.
Официален вестник на Европейския съюз
C 156/37
4.2.2 Характеристики Сиренето има суха зърнеста кора, чийто цвят варира от жълтокафяв до кафяв, и твърда до гладка консистенция с цвят на слонова кост.
При нарязване на сиренето се показват малко на брой равномерно разположени кръгли шупли, вариращи от матови до лъскави, с размер приблизително колкото грахово зърно.
Шуплите обикновено са кръгли и с размер колкото грахово зърно.
Вкусът е мек, a с увеличаване на периода на зреене става пикантен.
В зависимост от степента на зрялост описаните характеристики може да бъдат по-силно или по-слабо изразени, без да засягат или променят цялостния облик на „Vorarlberger Alpkäse“.
„Vorarlberger Alpkäse“ може да се предлага на пазара в разфасовки с различни големини.
Основания Думите „съдържанието на мазнини в сухото вещество е по-високо от 45 %“ се заличават без замяна, тъй като са излишни предвид действащите нормативни изисквания.
Формулировката, част от която идва от спецификацията, а друга част е добавена, е прецизирана, за да се изясни и допълни описанието на продукта, като по този начин на проверяващия орган се осигуряват по-точни и надеждни продуктови показатели, с които да се гарантира качеството на продукта.
Минималният срок на зреене също е определен по-конкретно и ясно.
Предвид тенденцията на търсене на сирена, които са имали по-дълъг период на зреене, ситуацията на пазара и тази от гледна точка на продажбите изисква по-високи допустими отклонения по отношение на височината на слоя плесен и теглото на отделните пити сирене.
Ето защо теглото е увеличено до максимум 40 kg.
Тази промяна няма неблагоприятни последици или въздействие върху качеството на „Vorarlberger Alpkäse“.
2.
Доказателство за произход
Предишните пояснения, свързани с историята на продукта по точка 5, буква г) (Доказателство за произход) от първоначалната продуктова спецификация, които трябваше да бъдат представени в тази точка към момента на признаване на въпросното наименование, са преместени в точка 4.6 (Връзка с географския район).
На тяхно място в точка 4.4 (Доказателство за произход) от изменената спецификация са включени специфични за сектора разпоредби за осигуряване на проследимост: „Асоциацията заявител поддържа регистър на производителите, в който е включена всяка Sennalpe (алпийска хижа), в която се произвежда „Vorarlberger Alpkäse“ в географския район, заедно с името на планинския район и адреса за контакт.
Sennalpe представя конкретно заявление до асоциацията заявител за включване в този регистър.
Разрешава се по-нататъшният превоз на използваното мляко от една одобрена мандра за производство на алпийско сирене до друга в рамките на определения район.
За да се осигури проследимост, транспортираното количество мляко трябва да бъде документирано с известие за доставка.
За да се гарантира проследимостта на „Vorarlberger Alpkäse“ извън веригите за доставки, при поискване асоциацията заявител издава казеинов печат.
Той съдържа сериен номер.
Казеиновият печат, който ще се използва, включва следния текст: „G.U.-VBG ALPKAESE XXXXXX“ Преди пресоването на сиренето Sennalpe трябва да постави казеиновия печат, съдържащ серийния номер, върху всяка произведена пита сирене и да го впише в дневния производствен отчет.
В ежедневния производствен отчет също така се документира датата на производство, количеството преработено мляко, температурата на нагряване и броя сирена, произведени през деня.
Съблюдаването на периода на зреене може да се проследи чрез производствените записи/партиди.
Сиренето може да зрее и да се съхранява и в регионални изби за зреене, разположени на по-ниска надморска височина в определения район.
Когато продава „Vorarlberger Alpkäse“, Sennalpe трябва да води записи, позволяващи проследимост (напр. известия за доставка/партиди).“